CELEX: 62022TN0075
Language: fi
Date: 2022-02-11 00:00:00
Title: Asia T-75/22: Kanne 11.2.2022 – Prigozhin v. neuvosto

4.4.2022   
            
            
               FI
            
            
               Euroopan unionin virallinen lehti
            
            
               C 148/35
            
         
      Kanne 11.2.2022 – Prigozhin v. neuvosto
      (Asia T-75/22)
      (2022/C 148/47)
      Oikeudenkäyntikieli: ranska
      
         Asianosaiset
      
      
         Kantaja: Yevgeniy Viktorovich Prigozhin (Pietari, Venäjä) (edustaja: asianajaja M. Cessieux)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Yevgeniy Viktorovich Prigozhinin kanne voidaan ottaa tutkittavaksi
               
            ja kumoaa
      
                  —
               
               
                  rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun päätöksen (YUTP) 2020/1999 muuttamisesta 13.12.2021 tehdyn neuvoston päätöksen (YUTP) 2021/2197 ja
               
            
                  —
               
               
                  rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun asetuksen (EU) 2020/1998 täytäntöönpanosta 13.12.2021 annetun neuvoston täytäntöönpanoasetuksen (EU) 2021/2195
                  siltä osin kuin näissä kahdessa päätöksessä kantaja on mainittu nimeltä Wagner Groupin rahoittajana
               
            
                  —
               
               
                  toteaa tuomiossaan, että kantajan nimi on viivytyksettä poistettava kanteen kohteena olevista päätöksistä
               
            
                  —
               
               
                  velvoittaa Euroopan unionin neuvoston korvaamaan oikeudenkäyntikulut unionin yleisen tuomioistuimen työjärjestyksen 87 ja 91 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste, joka koskee perusteluvelvollisuuden laiminlyöntiä: Kantaja väittää, että neuvosto ei ole noudattanut velvollisuuttaan perustella kanteen kohteena olevat päätökset, koska se ei ole tuonut esiin yhtäkään oikeutusperustetta kantajan nimen mainitsemiselle päätöksissä.
               
            
                  2.
               
               
                  Toinen kanneperuste, joka koskee harkintavallan väärinkäyttöä. Kantaja esittää tässä yhteydessä, että koska perustetta hänen nimeämiselleen Wagner Groupin rahoittajaksi ei ole, neuvosto on nimennyt hänet epäsuorasti niissä perusteluissa, jotka koskevat Wagner Groupin ottamista päätökseen, ja näin käyttänyt päätöstä muihin kuin sillä alun perin tavoiteltuihin tarkoituksiin.
               
            
                  3.
               
               
                  Kolmas kanneperuste, joka koskee ilmeistä arviointivirhettä. Kantaja väittää, ettei hän ole Wagner Groupin rahoittaja eikä hänellä ole minkäänlaista yhteyttä kyseiseen yksikköön.
               
            
                  4.
               
               
                  Neljäs kanneperuste, joka koskee perusoikeuksien loukkaamista. Kantaja väittää, että mainitsemalla hänen nimensä siinä osassa päätöksiä, jossa ilmoitetaan perustelut Wagner Groupin ottamiselle päätökseen, neuvosto on loukannut Euroopan ihmisoikeussopimuksen 10, 6 ja 13 artiklaa.